KOMMISSIONENS FORORDNING (EF) Nr. 1482/97 af 28. juli 1997 om fastsættelse af visse gennemførelsesbestemmelser for frizonen på Madeira til Rådets forordning (EF) nr. 122/96 om indførelse af en toldlempelse ved indførsel af visse varer i frizonerne på Madeira og Azorerne på grund af varernes særlige anvendelsesformål

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 122/96 af 22. januar 1996 om indførelse af en toldlempelse ved indførsel af visse varer i frizonerne på Madeira og Azorerne på grund af varernes særlige anvendelsesformål (1), særlig artikel 2 og 3, og

ud fra følgende betragtninger:

Den anmodning, som de portugisiske myndigheder har indgivet i medfør af artikel 2, stk. 1, i den pågældende forordning (EF) nr. 122/96, vedrører kun frizonen på Madeira;

som følge af ovennævnte anmodning og med henblik på fremme af aktiviteter i frihandelszonen på Madeira skal Kommissionen udarbejde listen over varer, der kan være omfattet af toldfritagelse som fastsat i artikel 2 i pågældende forordning (EF) nr. 122/96, forudsat at disse varer er bestemt til en væsentlig forarbejdning som omhandlet i artikel 24 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), senest ændret ved forordning (EF) nr. 82/97 (3);

der bør fastlægges kontrolforanstaltninger, som kan sikre, at varernes adgang til toldlempelse på grund af deres særlige anvendelsesformål finder sted i overensstemmelse med artikel 291-304 i Kommissionens forordning (EØF) nr. 2454/93 (4), senest ændret ved forordning (EF) nr. 89/97 (5), om visse gennemførelsesbestemmelser til forordning (EØF) nr. 2913/92; eftersom denne forarbejdning til særlige anvendelsesformål finder sted i frizonen på Madeira, er det forordning (EØF) nr. 2454/93 vedrørende frizoner, der finder anvendelse, særlig artikel 799-842 i denne forordning;

der anvendes handelspolitiske foranstaltninger, når varer henføres under proceduren for særlige anvendelsesformål;

de foranstaltninger, der er fastsat i nærværende forordning, er i overensstemmelse med Toldkodeksudvalgets udtalelse -

UDSTEDT FØLGENDE FORORDNING:

Artikel 1

Under henvisning til artikel 1 og 2 i forordning (EF) nr. 122/96 suspenderes tolden for varer, der overgår til fri omsætning i frizonen på Madeira, og som er anført i bilag I, fuldstændigt efter bestemmelserne i artikel 2 og 3 indtil 31. december 2005.

Artikel 2

1. Den bevilling, der omhandles i artikel 291, stk. 2, i forordning (EØF) nr. 2454/93, udstedes af de toldmyndigheder, der er ansvarlige for tilsynet med frizonen på Madeira, efter skriftlig ansøgning.

2. Ansøgningen skal være i overensstemmelse med modellen i bilag II. Ud over de oplysninger, der måtte kræves i medfør af artikel 291, stk. 3, skal ansøgeren anføre de oplysninger, der udbedes i de forskellige felter i denne model. Ansøgningerne underskrives og dateres.

3. Bevillingen til at lade varerne overgå til fri omsætning med toldfritagelse som følge af en toldlempelse skal være i overensstemmelse med modellen i bilag III.

Artikel 3

1. Varer, der overgår til fri omsætning inden for frizonen med den i denne forordning fastsatte nul-importafgift, forbliver under toldtilsyn efter bestemmelserne i artikel 82 i forordning (EØF) nr. 2913/92.

2. Enhver bearbejdning til særlige anvendelsesformål skal fremgå af det godkendte lagerregnskab i overensstemmelse med artikel 293, litra b), og artikel 817 i forordning (EØF) nr. 2454/93.

3. Lagerregnskabet skal indeholde følgende supplerende oplysninger:

a) oplysninger om varer, der overgår til fri omsætning efter ordningen for særlige anvendelsesformål

b) oplysninger om det pågældende særlige anvendelsesformål

c) oplysninger om de produkter, der fremstilles til det pågældende anvendelsesformål.

4. Fraførsel fra frizone af varer, for hvilke der er indrømmet nul-importafgift efter bestemmelserne i stk. 1, er underlagt følgende betingelser:

a) for produkter, der fremstilles til det fastsatte særlige anvendelsesformål, skal der forelægges bevis for, at de har været underkastet den forarbejdning, der kræves i henhold til artikel 24 i forordning (EØF) nr. 2913/92

b) for andre produkter:

- i tilfælde af udførsel, forelæggelse af udførselsangivelse

- i tilfælde af tilintetgørelse uden for frizonen, forelæggelse af en bemyndigelse hertil; affald eller skrot, der fremkommer ved tilintetgørelsen, skal indrømmes en af de toldmæssige bestemmelser eller anvendelser, der er fastsat for ikke-fællesskabsvarer

- i tilfælde af, at varer anvendes til andre formål end dem, der er foreskrevet i denne forordning, skal tolden betales.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1997.

På Kommissionens vegne

Mario MONTI

Medlem af Kommissionen

(1) EFT nr. L 20 af 26. 1. 1996, s. 4.

(2) EFT nr. L 302 af 19. 10. 1992, s. 1.

(3) EFT nr. L 17 af 21. 1. 1997, s. 1.

(4) EFT nr. L 253 af 11. 10. 1993, s. 1.

(5) EFT nr. L 17 af 21. 1. 1997, s. 28.

BILAG I

>TABELPOSITION>

BILAG II

>START GRAFIK>

MODEL TIL ANSØGNING OM TOLDLEMPELSE FOR VISSE VARER I FRIZONEN PÅ MADEIRA PÅ GRUND AF VARERNES SÆRLIGE ANVENDELSESFORMÅL

Dato: ...................

NB: Følgende oplysninger skal anføres i den angivne rækkefølge. Oplysninger vedrørende de enkelte varer anføres for hver især af disse.

1. Navn eller firmanavn og adresse:

a) ansøger:

b) forarbejder i frizonen:

2. Særligt anvendelsesområde:

a) tarifering af indførselsvarer (den kombinerede nomenklatur):

b) handelsbetegnelse og/eller teknisk beskrivelse:

c) beskrivelse af det særlige anvendelsesformål:

d) produkter fremstillet til det særlige anvendelsesformål:

3. Sted, hvor forarbejdningen til det særlige anvendelsesformål skal udføres:

4. Forventet nødvendigt tidsrum til forarbejdningen til det særlige anvendelsesformål:

5. Forventet gyldighedsperiode for bevillingen:

6. Henvisninger til bevillinger, der er meddelt:

a) inden for de seneste tre år for varer af samme art som dem, der er omfattet af nærværende ansøgning:

b) for de varer, der er genstand for det pågældende særlige anvendelsesformål:

Dato: Underskrift: >SLUT GRAFIK>

Bemærkninger til de enkelte punkter i ansøgningen

1. Navn eller firmanavn og adresse: hvis ansøgningen indgives på papir med »hoved« for ansøgerens virksomhed, skal punkt 1 a) ikke udfyldes, hvis disse oplysninger fremgår af brevhovedet. Punkt 1 b) udfyldes, når ansøgeren er en anden end forarbejderen.

2. Forarbejdning:

a) tarifering (den kombinerede nomenklatur): den firecifrede kode er tilstrækkelig, medmindre den ottecifrede kode er påkrævet af hensyn til meddelelsen af bevillingen og procedurens forskriftsmæssige forløb

b) handelsbetegnelse og/eller teknisk beskrivelse: denne oplysning skal være tilstrækkelig klar og præcis til, at der kan træffes afgørelse om den pågældende ansøgning, og bl.a. ud fra de modtagne oplysninger tages stilling til, om forarbejdningen kan anses for at være tilstrækkelig

c) beskrivelse af det særlige anvendelsesformål: beskrivelse af, hvilken eller hvilke forarbejdninger indførselsvarerne skal underkastes til fremstilling af forædlingsprodukterne

d) produkter fremstillet til det særlige anvendelsesformål: angivelse af det eller de forædlingsprodukter, der er fremkommet ved forarbejdningen af indførselsvarerne

3. Sted, hvor forarbejdningen til det særlige anvendelsesformål skal udføres: her anføres adressen på det sted, hvor forarbejdningen skal udføres

4. Forventet nødvendigt tidsrum til forarbejdningen til det særlige anvendelsesformål: her anføres den gennemsnitlige varighed, der anses for at være nødvendig til forarbejdningen af en nærmere bestemt del af varer (f.eks. pr. enhed eller pr. mængde), og den tid, der skønnes at ville gå fra overgangen til fri omsætning med toldfritagelse på grund af det særlige anvendelsesformål til afslutningen af forarbejdningerne til det særlige anvendelsesformål.

5. Forventet gyldighedsperiode for bevillingen: her anføres den periode, hvor det forventes at indføre varer med toldfritagelse på grund af deres særlige anvendelsesformål.

6. Henvisninger til bevillinger, der er meddelt:

a) inden for de seneste tre år for varer af samme art som dem, der er omfattet af nærværende ansøgning: der angives henvisninger til de bevillinger, der er kendskab til. Såfremt der ikke er kendskab til sådanne bevillinger, anføres »nej«.

b) for de varer, der er genstand for det pågældende særlige anvendelsesformål: her angives, om varerne er fremstillet til det særlige anvendelsesformål, der er opnået i henhold til en eller flere tidligere bevillinger, i givet fald anføres henvisningerne til den eller de pågældende bevillinger.

BILAG III

>START GRAFIK>

MODEL TIL BEVILLING OM TOLDLEMPELSE FOR VISSE VARER I FRIZONEN PÅ MADEIRA PÅ GRUND AF VARERNES SÆRLIGE ANVENDELSFORMÅL

Dato: Henvisning til ansøgning NB: Følgende oplysninger skal anføres i den angivne rækkefølge. Bevillingen skal indeholde angivelserne i ansøgningen. Hvis oplysningerne henviser til ansøgningen, udgør denne en integrerende del af bevillingen.

1. Navn eller firmanavn og adresse:

a) ansøger:

b) forarbejder:

2. Varer, der skal medgå til det særlige anvendelsesformål:

a) tarifering af indførselsvarer (den kombinerede nomenklatur)

b) handelsbetegnelse og/eller teknisk beskrivelse

c) beskrivelse af forarbejdningen

d) produkter fremstillet til det særlige anvendelsesformål (tarifering og handelsbetgnelse og/eller teknisk beskrivelse):

3. Sted, hvor forarbejdningerne til det særlige anvendelsesformål skal udføres:

4. Arten af forarbejdningen til det særlige anvendelsesformål:

5. Gyldighedsperiode:

Dato: Underskrift (stempel)

>SLUT GRAFIK>